PTT เตรียมชงบอร์ดเคาะร่วมประมูลโครงการ “ท่าเรือแหลมฉบังเฟส 3“ 25 มี.ค.นี้
PTT เตรียมชงบอร์ดเคาะร่วมประมูลโครงการ “ท่าเรือแหลมฉบังเฟส 3“ 25 มี.ค.นี้
22 มี.ค. 2562

นายชาญศิลป์ ตรีนุชกร ประธานเจ้าหน้าที่บริหารและกรรมการผู้จัดการใหญ่ บริษัท ปตท. จำกัด (มหาชน) หรือ PTT เปิดเผยว่า ฝ่ายบริหารเตรียมนำเสนอข้อมูลให้ที่ประชุมคณะกรรมการบริษัทวันที่ 25 มี.ค.ตัดสินใจว่าจะเข้ายื่นประมูลโครงการพัฒนาท่าเรือแหลมฉบัง ระยะที่ 3 ในวันที่ 29 มี.ค.นี้หรือไม่
ทั้งนี้ ปตท.มั่นใจว่ามีความพร้อมที่จะดำเนินโครงการดังกล่าว หากคณะกรรมการบริษัทตัดสินใจให้เข้าร่วมประมูล เนื่องจากปตท.มีประสบการณ์ในการบริหารท่าเรือในหลายลักษณะ ทั้งท่าเรือขนส่งสินค้าเหลว ท่าเรือรับ-ส่งก๊าซธรรมชาติ และท่าเรือตู้สินค้า ขณะที่ ปตท.มีการส่งออกสินค้าผ่านท่าเรือในปริมาณค่อนข้างมาก นอกจากนั้น ปตท.ยังคาดว่าจะได้รับผลดีจากมาตรการขององค์การทางทะเลระหว่างประเทศ (IMO) ที่จะบังคับใช้น้ำมันเตากำมะถันต่ำกับเรือเดินสมุทรในต้นปี 63